Benni sluit aan by Orlando Pirates | Nuus24
West Ham betaal groot om Benni te laat groet
Kaapstad –Die voormalige Bafana Bafana en West Ham United-doelskieter Benni McCarthy het 'n twee jaar-kontrak met die Premierliga-klub Orlando Pirates gesluit.Bafana Bafana se bekendste doelevraat maak sy terugkeer na die Premierliga vir die eerste keer sedert hy Suid-Afrika in 1997 verlaat het om vir Ajax Amsterdam te speel. Pirates-baas Irvin Khoza, wat die naweek langs McCarthy gesit het by die Carling Black Label-eindstryd, het die skuif Dinsdag tydens 'n persverklaring in Johannesburg bevestig."Ons het Maandagmiddag die onderhandelinge met sy agent Rob Moore afgehandel. En nou wil ek graag vir Benni by Orlando Pirates verwelkom," het Khoza gesê.McCarthy kan moontlik Saterdag teen Santos by die Orlando-stadion in Soweto sy debuut vir Pirates maak.Vir die jongste sportnuus volg Nuus24Sport op Twitter.– Sport24
Lees meer oor: benni mccarthy | orlando pirates | ajax amsterdam VOLGENDE OP NUUS24X